-ที่ตั้ง-
ตั้งอยู่ชั้นล่างสุดของตึก ITF ถนนนราธิวาสราชครินทร์ แถวสีลมค่ะ มีที่จอดรถมากมาย หาไม่ยาก
-บรรยากาศร้าน-
ตกแต่งร้านสไตล์ญี่ปุ่นแท้ๆเลยค่ะ ร้านสะอาด แอร์เย็น ไฟในร้านมืดสลัวๆ มีโต๊ะนั่งแบบธรรมดากับที่นั่งเบาะญี่ปุ่น แบบจองเป็นห้องก็มีนะคะ ไว้สำหรับมากันเป็นครอบครัว หรือกลุ่มที่มากันหลายคนและต้องการความเป็นส่วนตัว พอเปิดเข้าไปปุ๊บกลิ่นหอมของอาหารญี่ปุ่นมาช่วยเรียกน้ำย่อยค่ะ
-รสชาติอาหารและราคา-
วัตถุดิบสดมาก รสชาติอร่อยลืมโลก ชอบมากกกกกค่ะรู้สึกว่าเป็นสไตล์ญี่ปุ๊นญี่ปุ่น 
คราวนี้ทานคนเดียวเลยสั่งอาหารได้ไม่ค่อยเยอะ แต่ถ่ายรูปอาหารและราคาต่อจานมาให้ชมกันด้วยค่ะ ช่วงนี้มีโปรลดราคาอยู่ ราคาไม่แพงเลยนะจ้ะ ไม่รู้ว่าจะลดราคาถึงเมื่อไหร่ ครั้งหน้าถ้าไปหลายคน จะสั่งจัดเต็มแน่นอนค่ะ เมนูที่สั่งวันนี้ 
1.ข้าวห่อสาหร่ายหน้าปลาแซลมอน เนื้อแซลมอนมันส๊ดสด นุ่มหวาน ละมุนลิ้น ฝุดฝุด
2.ข้าวปั้นหน้าปลาทูน่าย่างซอสมิโสะ อันนี้แหละที่ประทับใจมาก คือมันอร่อยเยิ้ม หอมซอสมิโสะในแบบฉบับของร้าน กัดเข้าไปปุ๊บ ละลายในปากละมันฟิน 555 เว่อร์ไปมั้ย แต่มันอร่อยจริงๆนะ อย่าพลาดค่า
3.ข้าวปั้นหน้าปลาทูน่าสลัด ทางร้านใส่เครื่องบนหน้าเยอะทีเดียวนะ ไม่ใช่อัดแต่ข้าวเท่านั้น 
อาหารอร่อยแบบไม่ต้องจิ้มน้ำจิ้ม อะไรแล้ว กินแบบออริจินัล ฟินสุดละ
-การบริการ-
พนักงานบริการดี อาหารมาเร็วดีนะคะ ร้านนี้มีเมนูที่ทันสมัย ไม่ใช้เป็นเล่มเมนูแล้วค่ะ แต่ใช้เป็นไอแบตแทน เพื่อให้เราได้ชมอรรถรสของหน้าตาอาหารได้อย่างเต็มที่ 

สรุป ขอแนะนำร้านนี้ให้ไปลองทานกันนะคะ ครั้งหน้าเจอกัน จะได้ลองอาหารเยอะกว่านี้แน่ๆ 
งวดนี้ถ่ายตัวอย่างเมนูอาหารและราคามาให้ชมไปก่อนนะคะ
            
